section_heading: Životopis
paragraph_text: Braća su srednju školu završila u St. Louis Park High School, 1973. i 1976. Diplomirala su na Simon's Rock College of Bard u Great Barringtonu u Massachusettsu. Joel je nakon toga četiri godine proveo na studiju filmske umjetnosti na Sveučilištu u New Yorku, gdje je za završni rad snimio 30-minutni film Soundings. Film je prikazivao ženu koja vodi ljubav sa svojim gluhim dečkom dok naglas fantazira o seksu s njegovim najboljim prijateljem koji sve sluša u susjednoj sobi. Ethan je pohađao Sveučilište Princeton te 1979. diplomirao filozofiju. Njegov završni rad bio je esej na 41 stranici, "Two Views of Wittgenstein's Later Philosophy."